[{"text_idx": "#000001", "text": "Disgrifiad, Charli Britton y Drymiwr"}, {"text_idx": "#000002", "text": "Dros y penwythnos fe ddaeth y newyddion bod y drymiwr Charli Britton wedi marw yn 68 mlwydd oed."}, {"text_idx": "#000004", "text": "\"Rydyn ni'n dueddol o anghofio pobl fel Charli... Roedd e yn y bac lein fel petai - y rheng o\u0302l - ond fe oedd curiad calon ein cerddoriaeth ni.\""}, {"text_idx": "#000005", "text": "\"Mae e wedi cyfrannu'n ddi-bendraw i ddiwylliant cyfoes. Os edrychwch chi ar recordiau cyfnod cynnar cwmni Sain, byddwch chi'n siw\u0302r o weld ei enw'n gyfrannydd fel cerddor ar lawer ohonyn nhw.\""}, {"text_idx": "#000006", "text": "Pawb wedi syfrdanu o glywed am farw sydyn Charli Britton. Cymeriad annwyl ac unigryw a fu'n cyfeilio a dylunio'r byd roc Cymraeg ers y 70au cynnar. Bydd hiraeth mawr ar ei ol.Diolch am dy gwmni Siarl."}, {"text_idx": "#000007", "text": "Fe weithiodd Charli ar ddwsinau o recordiau eiconig dros 50 mlynedd ac mae ei ddrymio i'w glywed ar rai o ganeuon enwocaf cyfnod ffurfiannol yn hanes cerddoriaeth cyfoes Gymraeg."}, {"text_idx": "#000008", "text": "Dyma rai uchafbwyntiau o'i yrfa gerddorol amrywiol."}, {"text_idx": "#000010", "text": "Roedd yn aelod o Edward H Dafis o'r adeg cafodd y band ei sefydlu yn 1973, gyda Hefin Elis, John Griffiths a Dewi 'Pws' Morris - flwyddyn yn ddiweddarach fe ymunodd Cleif Harpwood fel prif leisydd y band."}, {"text_idx": "#000011", "text": "Ar eu hanterth roedd y band yn gallu denu torfeydd o filoedd i'w gigs, ac fe wnaeth eu safon wrth berfformio'n fyw argraff fawr ar gynulleidfaoedd Cymru."}, {"text_idx": "#000013", "text": "Pan gafodd opera roc uchelgeisiol Nia Ben Aur ei pherfformio am y tro cyntaf yn Eisteddfod Genedlaethol 1974, Charli Britton oedd wrth y drymiau. Dim ond unwaith cafodd y sioe ei pherfformio gan y cast gwreiddiol, ond fe gafodd ddylanwad mawr."}, {"text_idx": "#000014", "text": "Charli oedd hefyd i'w glywed ar y recordiad enwog o'r sioe, ynghyd ag aelodau eraill o fand Edward H Dafis."}, {"text_idx": "#000015", "text": "Injaroc oedd y supergroup Cymraeg cyntaf. Roedd Charli yn gweithio yn Llundain ar y pryd, ac fe fyddai yn teithio yn o\u0302l a 'mlaen i Gymru i berfformio ar benwythnosau."}, {"text_idx": "#000017", "text": "Roedd yna lot o gyffro o amgylch y band wrth iddynt ffurfio, ond fe gafwyd ymateb chwyrn gan rai o ddilynwyr mwyaf brwd Edward H Dafis."}, {"text_idx": "#000018", "text": "Ond mae rhai o ganeuon y band wedi hen ennill eu lle yn llyfrau hanes y Sin Roc Gymraeg, gyda fersiwn Diffiniad o'r glasur Calon yn anthem bop gyfoes bellach."}, {"text_idx": "#000019", "text": "Yn ogystal a\u0302 bod yn ddrymiwr dawnus roedd Charli hefyd yn dylunio cloriau recordiau."}, {"text_idx": "#000020", "text": "Dyma rai enghreifftiau o'i waith:"}, {"text_idx": "#000031", "text": "Disgwyl am driniaeth yn achosi unigedd ac ansicrwydd"}, {"text_idx": "#000032", "text": "Tad yn euog o ddynladdiad ei ferch drwy esgeulustod"}, {"text_idx": "#000035", "text": "Ateb y Galw: Helena O Sullivan"}, {"text_idx": "#000036", "text": "O ble daw rhai o eiriau bob dydd y Gymraeg?"}, {"text_idx": "#000038", "text": "'Gw\u0302yl Fair Forwyn, dechrau'r gwanwyn'"}, {"text_idx": "#000039", "text": "Cofio'r brotest ar y bont"}]